CELEX: E2012C0438
Language: lv
Date: 2012-11-28 00:00:00
Title: EBTA Uzraudzības iestādes Lēmums Nr. 438/12/COL ( 2012. gada 28. novembris ), ar ko astoņdesmit sesto reizi groza procedūras un materiālo tiesību noteikumus valsts atbalsta jomā

11.7.2013   
            
            
               LV
            
            
               Eiropas Savienības Oficiālais Vēstnesis
            
            
               L 190/91
            
         EBTA UZRAUDZĪBAS IESTĀDES LĒMUMS
   
   Nr. 438/12/COL
   (2012. gada 28. novembris),
   ar ko astoņdesmit sesto reizi groza procedūras un materiālo tiesību noteikumus valsts atbalsta jomā
   EBTA UZRAUDZĪBAS IESTĀDE,
   ŅEMOT VĒRĀ Līgumu par Eiropas Ekonomikas zonu (1) un jo īpaši tā 61.–63. pantu un 26. protokolu,
   ŅEMOT VĒRĀ Nolīgumu starp EBTA valstīm par Uzraudzības iestādes un Tiesas izveidi (2) un jo īpaši tā 5. panta 2. punkta b) apakšpunktu un 24. pantu,
   tā kā:
   EBTA Uzraudzības iestādes Valsts atbalsta pamatnostādnēs nodaļa par valsts atbalstu grūtībās nonākušu uzņēmumu glābšanai un pārstrukturēšanai (3) zaudēs spēku 2012. gada 30. novembrī (4).
   Minētā nodaļa atbilst Kopienas pamatnostādnēm par valsts atbalstu grūtībās nonākušu uzņēmumu glābšanai un pārstrukturēšanai (5), kas zaudēja spēku 2012. gada 9. oktobrī (6).
   2012. gada 28. septembrī Eiropas Komisija pieņēma paziņojumu attiecībā par 2004. gada 1. oktobra Kopienas pamatnostādņu par valsts atbalstu grūtībās nonākušu uzņēmumu glābšanai un pārstrukturēšanai piemērošanas pagarināšanu, līdz tie tiks atcelti ar jauniem noteikumiem. (7)
   
   Pašreizējā nodaļa par valsts atbalstu grūtībās nonākušu uzņēmumu glābšanai un pārstrukturēšanai zaudēja spēku 2012. gada 30. novembrī, tāpēc tās spēkā esamības termiņš ir jāpagarina, lai varētu nodrošināt vienādu valsts atbalsta noteikumu piemērošanu visā Eiropas Ekonomikas zonā.
   Ir veiktas apspriedes ar Eiropas Komisiju un EBTA valstīm,
   IR PIEŅĒMUSI ŠO LĒMUMU.
   1. pants
   EBTA Uzraudzības iestādes Valsts atbalsta pamatnostādnes nodaļas par valsts atbalstu grūtībās nonākušu uzņēmumu glābšanai un pārstrukturēšanai spēkā esības termiņš ir pagarināts, līdz tās tiks aizstātas ar jauniem noteikumiem.
   2. pants
   Autentisks ir tikai teksts angļu valodā.
   
      Briselē, 2012. gada 28. novembrī
      
         
            EBTA Uzraudzības iestādes vārdā –
         Oda Helen SLETNES
         
         
            priekšsēdētāja
         
         Sverrir Haukur GUNNLAUGSSON
         
         
            kolēģijas loceklis
         
      
   
   
      (1)  EEZ līgums.
   
      (2)  "Uzraudzības un Tiesas nolīgums".
   
      (3)  Skatīt 90. pantu EBTA Uzraudzības iestādes Lēmumā Nr. 433/09/COL (2009. gada 30. oktobris), ar ko septiņdesmit trešo reizi groza procesuālo un materiālo tiesību noteikumus valsts atbalsta jomā. OV L 48, 25.2.2010., 27. lpp., EEZ pielikums Nr. 9, 25.2.2010, 12. lpp.
   
      (4)  OV L 97, 15.4.2005., 41. lpp., EEZ pielikums Nr. 18, 15.4.2005, 1. lpp.
   
      (5)  OV C 244, 1.10.2004., 2.-17. lpp.
   
      (6)  Skatīt Eiropas Komisijas paziņojums par darbības termiņa pagarināšanu attiecībā uz Kopienas pamatnostādnēm par valsts atbalstu grūtībās nonākušu uzņēmumu glābšanai un pārstrukturēšanai 102. pantu OV C 156, 9.7.2009., 3. lpp.
   
      (7)  OV C 296, 2.10.2012., 3. lpp.